Planne vir mikrotuig na naaste ster vol slaggate | Maroela Media
Stephen Hawking (Breakthrough Starshot)
Planne van Breakthrough Starshot om 'n tuigie so groot soos 'n posseël teen die derde van die spoed van lig na die naaste ster, Alpha Centauri, te stuur, is propvol slaggate.
Die span, wat die bekende fisikus Stephen Hawking insluit, het self 25 uitdagings wat oorkom moet word, op 'n webwerf gelys en kenners aangemoedig om voorstelle vir die oorkoming daarvan aan die hand te doen. Verskeie mense het reeds met omvattende voorleggings gereageer.
Die span meen dit sal sowat 20 jaar neem om die infrastruktuur te bou en die ontbrekende tegnologie te ontwikkel wat nodig is om die sending mee aan te pak. Dit sal nog twintig jaar neem om die tuigie, wat deur laserstrale van die aarde af aangejaag word, die afstand te laat aflê. Een van die probleme is dat die ruimte waardeur die tuigie moet beweeg nie werklik leeg is nie, en botsings teen selfs klein stofdeeltjies teen daardie spoed kan baie skade aanrig.